open-index/open-wikipedia-markdown huggingface dataset:
ক্রিয়াবিশেষণ

**ক্রিয়াবিশেষণ** বলতে সেইসব পদ বা শব্দকে বোঝায়, যা ক্রিয়াপদকে বিশেষিত করে। সাধারণত এই ধরনের পদ ক্রিয়া বা কাজের স্থান, সময়, অবস্থা নির্দেশ করে। যেমন সুখে, শান্তিতে ,দুঃখে, খুব ,দ্রুত ,খুশিতে।

## প্রকারভেদ
### সাধারণ শ্রেণীকরণ
* **ধরণবাচক**
* **কালবাচক**
* **স্থানবাচক**
* **নেতিবাচক**
* **পদাণু**
### গঠন বিবেচনায়
* **একপদী**
* **বহুপদী**

## বিভিন্ন ক্রিয়াবিশেষণ
* **ধরনবাচক ক্রিয়াবিশেষণ:** কোনো কাজ কীভাবে সম্পন্ন হয়, ধরনবাচক ক্রিয়াবিশেষণ তা নির্দেশ করে। উদাহরণ: **টিপ টিপ** বৃষ্টি পড়ছে। **ঠিকভাবে** চললে কেউ কিছু বলবে না। 
* **কালবাচক ক্রিয়াবিশেষণ:** এই ধরনের ক্রিয়াবিশেষণ কাজ সম্পাদনের কাল নির্দেশ করে। উদাহরণ: **আজকাল** ফলের চেয়ে ফুলের দাম বেশি। **যথাসময়ে** সে হাজির হয়। 
* **স্থানবাচক ক্রিয়াবিশেষণ:** কাজের স্থান নির্দেশ করে স্থানবাচক ক্রিয়াবিশেষণ। উদাহরণ: মিছিলটি **সামনে** এগিয়ে যায়। তাকে **কোথাও** খুঁজে পাওয়া যাচ্ছে না। 
* **নেতিবাচক ক্রিয়াবিশেষণ:** *‘না’*, *‘নি’* ইত্যাদি দিয়ে ক্রিয়াপদের নেতিবাচক অবস্থা বোঝায়। এগুলো সাধারণত ক্রিয়াপদের পরে বসে। উদাহরণ: সে এখন যাবে **না**। তিনি বেড়াতে যান**নি**। এমন কথা আমার জানা **নেই**। 
* **পদাণু ক্রিয়াবিশেষণ:** বাক্যের মধ্যে বিশেষ কোনো ভূমিকা পালন না করলে *‘কি’*, *‘যে’*, *‘বা’*, *‘না’*, *‘তো’* প্রভৃতি পদাণু বা শব্দাংশ ক্রিয়াবিশেষণ হিসেবে কাজ করে। এগুলোর অধিকাংশই সংযোজক পদ ও অনুসর্গ পদ। উদাহরণ: আমি **কি** যাব? খুব **যে** বলেছিলেন আসবেন! কখনো **বা** দেখা হবে। একটু ঘুরে আসুন **না**, ভালো লাগবে। মরি **তো** মরবো।  
***একপদী ক্রিয়াবিশেষণ:** একটি পদ বা শব্দ নিয়ে গঠিত ক্রিয়াবিশেষণকে একপদী ক্রিয়াবিশেষণ বলে। যেমন- *আছে*, *জোরে*, *চেঁচিয়ে*, *সহজে*, *ভালোভাবে।* 
***বহুপদী ক্রিয়াবিশেষণ:** একের অধিক পদ বা শব্দ নিয়ে গঠিত ক্রিয়াবিশেষণকে বহুপদী ক্রিয়াবিশেষণ বলে। যেমন- *ভয়ে ভয়ে*, *চুপি চুপি।*

## তথ্যসূত্র

বিষয়শ্রেণী:পদ প্রকরণ
বিষয়শ্রেণী:ব্যাকরণ
মাইকেলবধ কাব্য

***মাইকেলবধ কাব্য*** বিংশ শতাব্দীর বাংলা ভাষার অন্যতম সাহিত্যিক ও গবেষক সজনীকান্ত দাস কর্তৃক রচিত। এ কাব্যটি প্রথম প্রকাশিত হয়েছিল শনিবারের চিঠি পত্রিকার কবিতা সংখ্যায় ভাদ্র ১৩৪৪ মাসে (১৯৩৭ খ্রি.)। পরে সজনীকান্ত ১৩৫৯ সনে প্রকাশিত তার “ভাব ও ছন্দ” গ্রন্থে এ কাব্য অন্তর্ভুক্ত করেন। “মাইকেলবধ কাব্য” প্রকৃতপ্রস্তাবে মাইকেল মধুসূদন দত্ত রচিত মেঘনাদবধ কাব্য-র এক ধরনের অনুকরণ। তবে এটি ছন্দপটু সজনীকান্তের একটি নিরীক্ষধর্মী প্রয়াস। আত্মস্মৃতিতে সজনীকান্ত লিখেছেন, “রবীন্দ্রনাথ রচনাটিকে সপ্রশংস আশীর্বাদ জানাইয়াছিলেন।”
## পটভূমি

## রচনাশৈলী

## তথ্যসূত্র

বিষয়শ্রেণী:বাংলা কাব্য
বাংলা অনুসর্গের তালিকা

**[[অনুসর্গ]]** বাংলা ভাষায় ব্যবহৃত একটি পদ। এই নিবন্ধটি বাংলা ভাষায় বহুল ব্যবহৃত কিছু অনুসর্গ পদের **তালিকা** সম্মন্ধে।

## অ
অপেক্ষা, অবধি, অভিমুখে,  অধিক , অভ্যন্তরে , অগ্রে 
 
## আ
আগে
## উ
উপরে , ঊর্ধ্বে 
## ক
করে, কর্তৃক, কাছে, কারণে 
## চ
চেয়ে
## ছ
ছাড়া , ছেড়ে 
## জ
জন্য
## ত
তরে
## থ
থেকে
## দ
দরুন, দিকে, দিয়ে, দ্বারা
## ধ
ধরে
## ন
নাগাদ, নিচে, নামে, নিকট
## প
পর্যন্ত, পানে, পাশে, পিছনে, প্রতি, পরে, পাছে, পক্ষে‌, পশ্চাতে 
## ব
বদলে, বনাম, বরাবর, বাইরে, বাদে, বাবদ, বিনা, ব্যতীত, বিহনে, বলে, বশত

## ভ
ভিতরে, ভিন্ন
## ম
মতো, মধ্যে, মাঝে
## ল
লেগে
## স
সঙ্গে, সম্মুখে, সাথে, সামনে, সহ, সহকারে, সংক্রান্ত

## হ
হতে, হেতু, হচ্ছে

বিষয়শ্রেণী:বাংলা ব্যাকরণ
মাইকেল এইচ আলবার্ট

**মাইকেল হেনরি আলবার্ট** (জন্ম: সেপ্টেম্বর ২০, ১৯৬২) একজন গণিতবিদ এবং কম্পিউটার বিজ্ঞানী। মূলত কানাডিয়ান এই গণিতজ্ঞ বর্তমানে নিউজিল্যান্ডের ডানেডিনের ইউনিভার্সিটি অব ওটাগোতে কম্পিউটার বিজ্ঞান বিভাগের অধ্যাপক। তার বৈচিত্র্যময় গবেষণার আগ্রহের মধ্যে রয়েছে কম্বিনেটরিক্স এবং কম্বিনেটরিয়াল গেম থিওরি।

আলবার্ট ১৯৮১ সালে ওয়াটারলু বিশ্ববিদ্যালয় থেকে তার ব্যাচেলর অফ ম্যাথমেটিক্স ডিগ্রি অর্জন করেন। ঐ বছরই তিনি রোডস স্কলারশিপ পান। তিনি ডক্টর অব ফিলোসফি সম্পন্ন করেন ১৯৮৪ সালে অক্সফোর্ড বিশ্ববিদ্যালয়ে। এরপর তিনি ওয়াটারলু বিশ্ববিদ্যালয়ে ফিরে আসেন। ১৯৮৭ থেকে ১৯৯৬ পর্যন্ত তিনি কার্নেগি মেলন বিশ্ববিদ্যালয়ের অধ্যাপক ছিলেন। অ্যালবার্ট ১৯৯৮ সাল থেকে ওটাগো বিশ্ববিদ্যালয়ে কর্মরত আছেন।

আলবার্ট জেপি গ্রসম্যান এবং রিচার্ড নোভাকোস্কির সাথে একত্রে ক্লোবার (Clobber) গেমটি আবিষ্কার করেছিলেন।  অধিকন্তু তিনি কম্বিনেটরিয়াল গেম স্যুট গেম অ্যানালাইসিস সফটওয়্যারেও অবদান রেখেছেন এবং *লেসনস ইন প্লে: ইন্ট্রোডাকশন টু কম্বিনেটরিয়াল গেম থিওরি* বইয়ের সহলেখক। তার গবেষণার আরেকটি উল্লেখযোগ্য বিষয় হচ্ছে বিন্যাস প্যাটার্ন (Permutation Patterns)।

অ্যালবার্ট একজন প্রখর ব্রিজ (তাস) খেলোয়াড় এবং আন্তর্জাতিক টুর্নামেন্টও তিনি জিতেছেন।

## তথ্যসূত্র

## বহিঃসংযোগ
* ওটাগো বিশ্ববিদ্যালয়ের মাইকেল এইচ অ্যালবার্টের পৃষ্ঠা

বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কানাডীয় কম্পিউটার বিজ্ঞানী
বিষয়শ্রেণী:২০শ শতাব্দীর গণিতবিদ
বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর কানাডীয় গণিতবিদ
ইওয়েক্রস

ডান|থাম্ব|ইংল্যান্ডের ওয়েস্ট রাইডিং-এর ওয়াপেনটেকস। মানচিত্রে ইওয়েক্রসকে ১ লেবেল দেওয়া হয়েছে।
**ইওয়েক্রস** বা **ইউক্রস** ইংল্যান্ডের ইয়র্কশায়ারের ওয়েস্ট রাইডিং এর ঐতিহাসিক একটি জেলা। বেন্থাম, ক্ল্যাফাম, রিবলসডেলের হর্টন এবং সেডবার্গ এবং লন্সডেলের থর্নটনের কিছু অংশ এর অন্তর্ভুক্ত। উনবিংশ শতাব্দীতে ইভক্রস স্টেইনক্লিফ এবং ইভক্রস ওয়াপেনটেক থেকে জেলাটি বিভক্ত হয়েছিল।

আধুনিক সময়ে নামটি লিডসের অ্যাংলিকান ডায়োসিসের রিচমন্ড এবং ক্র্যাভেনের আর্কডিকনের অধীনে একটি এলাকার ডিনেরিগুলির জন্য ব্যবহৃত হয়েছে। ২০১৭ সালে এটি বোল্যান্ডের সাথে একত্রিত হয়ে বোল্যান্ড এবং ইওয়েক্রসের ডিনেরি হয়ে ওঠে।

১৯৭৪ সালে ওয়াপেনটেকের এলাকা উত্তর ইয়র্কশায়ার এবং কুম্ব্রিয়া কাউন্টির মধ্যে বিভক্ত করা হয়েছে।

## তথ্যসূত্র
রাতের রজনীগন্ধা

***রাতের রজনীগন্ধা***  হল একটি জনপ্রিয় বাংলা চলচ্চিত্র যা পরিচালনা করেন অজিত গাঙ্গুলী। এই চলচ্চিত্রটি বিখ্যাত লেখক নীহার রঞ্জন গুপ্ত এর উপন্যাস থেকে নির্মিত। এই চলচ্চিত্রটি ১৯৭৩ সালে এ. আর. সি প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাশগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, নিভাননী দেবী, তরুণ কুমার।

## কাহিনী
সারসংক্ষেপঃ- 
উত্তম কুমার একজন চৌকস সাংবাদিক এবং অপর্ণা সেন একজন ভালো এবং সচ্ছল পরিবারের মেয়ে, যিনি পৈত্রিক আধিপত্য থেকে পালিয়ে বেড়াচ্ছেন। সত্তর দশকের জাগরণ ও স্বাধীনতা এই সিনেমায় দৃশ্যমান। পরিবার এবং এক বন্ধু নীলেশ উত্তম কুমারের সাহায্যে অপর্ণাকে খুঁজে বের করতে সক্ষম হন কিন্তু ততক্ষণে তাদের দুজনের রসায়ন অনেক দূর চলে গিয়েছিল এবং উত্তম কুমার এবং অপর্ণা সেনের বিয়েটি খুব মিষ্টি ভাবে সিনেমাটি শেষ হয়েছিল।

## শ্রেষ্ঠাংশে
* উত্তম কুমার
* অপর্ণা সেন
* আদিনাথ ব্যানার্জি
* অজয় ব্যানার্জি
* শঙ্কর ব্যানার্জি
* দুর্গাদাস ব্যানার্জী
* জয়গোবিন্দ চক্রবর্তী
* ফিরোজ চৌধুরী
* সাগরপাল চৌধুরী
* সুশীল দাস
* নিভাননী দেবী
* কালিদাস গাঙ্গুলী
* বঙ্কিম ঘোষ
* শ্যামল ঘোষাল
* অনিতা গুপ্তা
* ফকির কুমার
* তরুণ কুমার
* ব্রজবিহারী মিত্র

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৭৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:সুধীন দাশগুপ্ত সুরারোপিত চলচ্চিত্র
২০২১–২২ সিয়েরা লিওন ক্রিকেট দলের নাইজেরিয়া সফর

সিয়েরা লিওন পুরুষ ক্রিকেট দল ২০২১ সালের অক্টোবর মাসে ছয়টি টোয়েন্টি২০ আন্তর্জাতিক (টি২০আই) ম্যাচ খেলার জন্য নাইজেরিয়া সফর করে, যে ম্যাচগুলো লেগোস শহরের আকোকা এলাকার লেগোস বিশ্ববিদ্যালয় ক্রিকেট ওভালে অনুষ্ঠিত হয়। সিরিজটি ২০২১ সালের নভেম্বর মাসে অনুষ্ঠিত টি২০ বিশ্বকাপ আফ্রিকা বাছাইপর্বের জন্য উভয় দলের প্রস্তুতি হিসেবে গণ্য হয়। সিরিজে নাইজেরিয়া ৫-১ ব্যবধানে জয়ী হয়। সিরিজের পঞ্চম ম্যাচে নাইজেরিয়ার পিটার আহো মাত্র ৫ রান খরচ করে সিয়েরা লিওনের ৬ উইকেট তুলে নেন, যেটি ছিল পুরুষ টোয়েন্টি২০ আন্তর্জাতিক ম্যাচে সেরা বোলিং-এর রেকর্ড।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

### ৪র্থ টি২০আই

### ৫ম টি২০আই

### ৬ষ্ঠ টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
শ্রীরুদ্রম

**শ্রীরুদ্রম** () হলো দেবতা রুদ্র বা শিবের প্রতি নিবেদিত বৈদিক স্তোত্র। স্তোত্রটির দুটি অংশ -  নমকম্ ও চমকম্, এবং চমকম্ শ্রীরুদ্রমে যোগ করা হয়েছে। স্তোত্রটিতে শিবকে পরব্রহ্ম হিসেবে বিবেচনা করা হয়েছে। এটি দেবতার নাম গণনা করার প্রাথমিক উদাহরণ।

শ্রীরুদ্রম পবিত্র মন্ত্র নমঃ শিবায়-এর উল্লেখের জন্যও বিখ্যাত, যেটি তৈত্তিরীয় সংহিতার অষ্টম অনুবাকে পাওয়া যায়। স্তোত্রটির মধ্যে 'ওঁ নমঃ ভগবতে রুদ্রায়' এবং 'মহামৃত্যুঞ্জয় মন্ত্র'ও রয়েছে।

শ্রীরুদ্রম সাধারণত প্রদোষের সময় জপ করা হয়, যা শিবের উপাসনার জন্য শুভ সময় বলে মনে করা হয়।

## বিষয়বস্তু
শ্রী রুদ্রম তৈত্তিরীয় সংহিতার চতুর্থ কাণ্ড থেকে 
নেয়া হয়েছে, এবং এটি দুটি অধ্যায় নিয়ে গঠিত যা কৃষ্ণ যজুর্বেদের অংশ। অধ্যায়ের নাম হল যথাক্রমে নমকম্ (অধ্যায় পাঁচ) এবং চমকম্ (অধ্যায় সাত)। শ্রীরুদ্রমের নমকম্ (অধ্যায় পাঁচ) রুদ্রের নাম বা উপাধি বর্ণনা করে, যিনি শিবের ভীতি সৃষ্টিকারী দিক। ভক্ত রুদ্রের ভয়াবহ দিকের চেয়ে শিবের কল্যাণকর দিকটি আহ্বান করার জন্য অনুরোধ করেন এবং পাপ ক্ষমা করার জন্য অনুরোধ করেন। চমকম্ (অধ্যায় সাত) ইচ্ছা পূরণের জন্য বলে।  প্রতিটি অধ্যায় এগারোটি অনুবাক বা স্তোত্র নিয়ে গঠিত।
:* নমকম্: বিশেষ করে নমকম্ রুদ্রের বিভিন্ন উপাধি এবং নামগুলি গণনা করে। এটি রুদ্রের হিংসাত্মক দিকগুলিকে স্বীকৃতি দেয় এবং তাকে হিংসাত্মক ও ধ্বংসাত্মক না হয়ে বরং কল্যাণকর ও শান্তিপূর্ণ হওয়ার অনুরোধ করে। এটি সর্বস্তরের মানুষের মধ্যে দেবতার উপস্থিতি স্বীকার করে, তারা ছুতার (তৈ.স. ৪.৫.১.২) অথবা চোর (তৈ.স. ৪.৫.৩.৩)।
:* চমকম্: চমকম্ জীবনে যেসব জিনিস চাই তা গণনা করে এবং রুদ্রকে অনুরোধ করে যে সেগুলি ভক্তকে দান করুন। এটা বস্তুগত ও আধ্যাত্মিক উভয় ইচ্ছা স্বীকার করে এবং উভয়ের জন্য দেবতাকে অনুরোধ করে। কিছু শ্লোক অগ্নি ও বিষ্ণুর মতো অন্যান্য দেবতাদের আহ্বান জানায় এবং রুদ্রের কাছে ভক্তের প্রার্থনায় যোগ দেওয়ার অনুরোধ করে।

নমকমের অনুবাক বা স্তোত্রগুলি তৈ.স. ৪.৫ এর এগারোটি স্তোত্রের সাথে সামঞ্জস্যপূর্ণ, চূড়ান্ত স্তোত্রটি মহামৃত্যুঞ্জয় মন্ত্র সহ অতিরিক্ত আটটি শ্লোক দ্বারা বর্ধিত হয়েছে। ওঁ নমঃ শিবায় মন্ত্রটি শ্রী রুদ্রম থেকে উদ্ভূত হয়েছে, যেখানে এটি তৈ.স. ৪.৫.৮ পদে দেখা যায় যদিও ওম অক্ষর ছাড়া। চামকমের অনুবাক বা স্তোত্রগুলি তৈ.স. ৪.৭ এর সাথে মিলে যায় এবং তারা ঈশ্বরের কাছে ইচ্ছা পূরণের জন্য প্রার্থনা করে।

রুদ্রের প্রথমতম শ্রদ্ধাঞ্জলি হল যজুর্বেদে পাওয়া *সতরুদ্রিয়* (তৈ.স. ৪.৫.১-১১, ১৬.১-৬৬)। সি ফুলার বলছেন যে শ্রী রুদ্রম সতরুদ্রিয় ভিত্তিক।

## আরও দেখুন
* মহামৃত্যুঞ্জয় মন্ত্র

## তথ্যসূত্র

## উৎস
*
*
*

বিষয়শ্রেণী:বৈদিক স্তোত্র
বিষয়শ্রেণী:জপ
বিষয়শ্রেণী:সংস্কৃত গ্রন্থ
বিষয়শ্রেণী:শৈব ধর্মগ্রন্থ
রুদ্র (দ্ব্যর্থতা নিরসন)

রুদ্র ঝড়, শিকার, মৃত্যু, প্রকৃতি ও বাতাসের ঋগ্বৈদিক দেবতা।

রুদ্র আরও উল্লেখ করতে পারেন:

* রুদ্রগণ, রুদ্রের অনুগামী বা দিক
* রুদ্র সাম্প্রদায়, হিন্দু বৈষ্ণব সমপ্রদায় (ঐতিহ্য)
* রুদ্র, মেলাকারতা রাগের একাদশ চক্র (গোষ্ঠী)
* রুদ্র (চলচ্চিত্র), ১৯৮৯ সালের কন্নড় চলচ্চিত্র, কে এস আর দাস পরিচালিত
* রুদ্র (ব্যান্ড), একটি সিঙ্গাপুরের ডেথ মেটাল ব্যান্ড
* রুদ্র (মাকড়সা), মাকড়সা লাফানোর একটি বংশ
* রুদ্র: বুম চিক চিক বুম, একটি ভারতীয় অ্যানিমেটেড টেলিভিশন সিরিজ
* রুদ্র, ডেভিল মে ক্রাই -এর অন্যতম মনিব: অগ্নির সঙ্গে দান্তের জাগরণ
* ট্রেজার অফ দ্য রুদ্রস, একটি ভূমিকা পালনকারী ভিডিও গেম যা স্কয়ার দ্বারা ১৯৯৬ সালে মুক্তি পায়
* এইচ এ এল রুদ্র, এইচ এস এল ধ্রুবের ডাব্লুএসআই (অস্ত্র সিস্টেম ইন্টিগ্রেটেড) সংস্করণ
* রুদ্র (অভিনেত্রী), ভারতীয় চলচ্চিত্র ও টেলিভিশন অভিনেত্রী
* ২৬২৯ রুদ্র, একটি মঙ্গল-অতিক্রমকারী গ্রহাণু
একচেটিয়া বাজার

**একচেটিয়া বাজার** বলতে অর্থনীতিতে এমন একটি বাজারব্যবস্থা বোঝায় যেখানে ক্রেতার সংখ্যা অনেক হলেও পণ্য বা সেবার উৎপাদনকারী তথা সরবরাহকারী ব্যবসায়-প্রতিষ্ঠানের সংখ্যা মাত্র এক। বলা হয়ে থাকে পুঁজিবাদী অর্থনৈতিক ব্যবস্থাতে ‘একচেটিয়া বাজারের’ উদ্ভব অনিবার্য। বাংলাদেশে রেল পরিষেবা একটি একচেটিয়া বাজার। কারণ লক্ষ লক্ষ লোক রেল পরিষেবা ব্যবহার করে, যদিও কেবল একটি প্রতিষ্ঠান অর্থাৎ বাংলাদেশ রেলওয়ে বিভাগ রেলপরিভ্রমণ সেবা দিয়ে থাকে।

## একচেটিয়ার বৈশিষ্ট্য
upright=1.15|থাম্ব|ডান|একচেটিয়া প্রতিষ্ঠান কর্তৃক উচ্চতম মুনাফার অর্জনের উদ্দেশ্যে পণ্যের পরিমাণ ও মূল্য নিরূপণ।

একচেটিয়া বাজারে মাত্র একজন উৎপাদনকারী তথা সরবরাহকারী। তাই এরকম বাজারে প্রতিযোগিতা নেই। একচেটিয়া বাজারের বিদ্যমান একটি মাত্র প্রতিষ্ঠান পণ্যের বা সেবার মূল্য বৃদ্ধির ক্ষমতা রাখে। মূল্য বৃদ্ধি হলে ভোক্তাসাধারণ তাদের চাহিদা হ্রাস করে। তাতে বিক্রয়লব্ধ আয় তথা রাজস্ব হ্রাস পায়। কিন্তু ব্যবসায়-প্রতিষ্ঠানের মূল লক্ষ্য মুনাফা বৃদ্ধি এবং সম্ভাব্য সবোর্চ্চ মুনাফা অর্জন। তবে বাস্তবে দেখা যায় যে একটিয়া ক্ষমতা থাকলেও সংশ্লিষ্ট প্রতিষ্ঠান ভোক্তার ক্রয় ক্ষমতার কথাবিবেচনা করে এবং মূল্য কম রাখে। এছাড়া সরকার জনকল্যাণের স্বার্থে সর্বোচ্চ মূল্য নির্ধারণের ওপর নিষেধাজ্ঞা আরোপ করে থাকে।

## পরিমাণ ও মূল্য নিরূপণ
একজন ব্যবসায়ীর জন্য দুটি গুরুত্বপূর্ণ প্রশ্ন হচ্ছে: কতটুকু উৎপাদন করলে এবং পণ্যের মূল্য কত রাখলে সর্বোচ্চ মুনাফা অর্জিত হবে।

ডানপাশে যে চিত্রটি আছে তাতে দেখানো হয়েছে যে প্রান্তিক উৎপাদন ব্যয় রেখা এবং প্রান্তিক আয় রেখা **ক** বিন্দুতে ছেদ করে। এই বিন্দু উচ্চতম মুনাফা নির্দেশ করে।

এখানে প্রান্তিক আয় (MR)=প্রান্তিক ব্যয় (MC)।

এই সমীকরণ উচ্চতম মুনাফা অর্জনের নিয়ামক। একটি ব্যবসায়-প্রতিষ্ঠান উৎপাদন ক্রমান্বয়ে বৃদ্ধি করতে থাকবে যতক্ষণ না পযর্ন্ত প্রান্তিক আয় (MR)=প্রান্তিক ব্যয় (MC) অবস্থা অর্জিত হয়। যতক্ষণ প্রান্তিক আয়**>**প্রান্তিক ব্যয়, ততক্ষণ উৎপাদন যায়। অন্যদিকে প্রান্তিক আয়**<**প্রান্তিক ব্যয়, উৎপাদন কমিয়ে যেতে হবে যতক্ষণ মুনাফা বৃদ্ধি পাবে।

এই চিত্রে **ক** উচ্চতম মুনাফার বিন্দু। এর সংশ্লিষ্ট বিন্দু হলো আনুভূমিক অক্ষের ওপর **প**-বিন্দু এবং উল্লম্ব অক্ষের ওপর **ঙ**-বিন্দু। **প** পরিমাণ উৎপাদন হলে এবং বিক্রয়মূল্য **ঙ** নির্ধারণ করা হলে এই একচেটিয়া প্রতিষ্ঠানের মুনাফা উচ্চতম (maximum profit) হবে। অন্যদিকে, বাম দিকে অবস্থিত **প-১** হলো এরকম বিন্দু যা **প**-এর চেয়ে কম। একইভাবে, **প-২** হলো এরকম বিন্দু যা **প**-এর চেয়ে বেশী। **প** থেকে উৎপাদনের পরিমাণ হ্রাস করা হলে মূল্য বৃদ্ধি পাবে—কিন্তু একই সঙ্গে প্রতিষ্ঠানের অর্জিত মুনাফা হ্রাস পাবে। একই ভাবে, **প** থেকে উৎপাদনের পরিমাণ বৃদ্ধি করা হলে মূল্য হ্রাস পাবে—কিন্তু প্রতিষ্ঠানের অর্জিত মুনাফা হ্রাস পাবে।

## তথ্যসূত্র


বিষয়শ্রেণী:অর্থনীতি
বিষয়শ্রেণী:বাজার কাঠামো
বিষয়শ্রেণী:এক
স্বামী অসক্তানন্দ

**স্বামী অসক্তানন্দ ** (১৪ জুন  ১৯৩১ – ১৯ অক্টোবর  ২০০৯) স্বামী বিবেকানন্দ প্রবর্তিত রামকৃষ্ণ অনুশাসন তথা ভাবধারায় অনুপ্রাণিত সন্ন্যাসী ছিলেন। তিনি আমেরিকায় বেদান্ত প্রচার সহ  মহারাজ স্বামী লোকেশ্বরানন্দের আজীবন ছায়াসঙ্গী ছিলেন। 

## জন্ম ও প্রারম্ভিক জীবন

স্বামী অসক্তানন্দের জন্ম অবিভক্ত বাংলার অধুনা বাংলাদেশের তৎকালীন শ্রীহট্ট জেলার (বর্তমানে সিলেট) জেলার পাইলগাঁও গ্রামে। পিতা যোগেন্দ্রকুমার চক্রবর্তী ও মাতা নির্মলা দেবী।  তার পূর্বাশ্রমের নাম ছিল বিষ্ণুপ্রসাদ চক্রবর্তী। বাল্যকাল থেকেই পিতার কঠোর নির্দেশে তাকে প্রাণায়াম, ব্যায়াম ইত্যাদি করতে হত। সেইসঙ্গে সকাল ও সন্ধ্যায় সবাইয়ের সাথে ধ্যান, জপ, ভাগবত, গীতা, উপনিষদ প্রভৃতি ধর্মগ্রন্থ থেকে পাঠ করতে হত। পড়াশোনা শুরু হয়েছিল গ্রামেরই এক স্কুলে। তবে পিতা সেসময় অ্যাকাউন্টান্ট জেনারেল বেঙ্গলে ডিভিশনাল  অ্যাকাউন্টেন্টের পদে থাকার কারণে বিভিন্ন স্থানে ঘুরতে হত। ১৯৪৭ খ্রিস্টাব্দে দেশভাগের পর বহরমপুরের কৃষ্ণনাথ কলেজিয়েট স্কুল থেকে এন্ট্রান্স এবং কৃষ্ণনাথ কলেজ থেকে আইএসসি পাশ করেন। এরপর ১৯৫১ খ্রিস্টাব্দে চলে আসেন কলকাতার পাথুরিয়াঘাটার রামকৃষ্ণ মিশন স্টুডেন্টস হোমে। স্বামী লোকেশ্বরানন্দের সহায়তায় তিনি সিটি কলেজ থেকে বিজ্ঞানে স্নাতক হন।

কলেজের পাঠ শেষে তিনি  ১৯৫৪ খ্রিস্টাব্দে তিনি পাথুরিয়াঘাটায় স্বামী লোকেশ্বরানন্দের কাছে ব্রহ্মচারীরূপে রামকৃষ্ণ সংঘে যোগ দেন।

## সমাজসেবায় আত্মনিয়োগ

বাল্যকাল থেকেই বিষ্ণুপ্রসাদ সমাজসেবায় ব্রতী ছিলেন। দরিদ্রসেবা, দুর্ভিক্ষে নিরন্নদের অন্নদান প্রভৃতি কর্মকাণ্ডে স্বামী বিবেকানন্দর আদর্শ তাঁকে অনুপ্রাণিত করেছিল। রামকৃষ্ণ মিশনের চেরাপুঞ্জি আশ্রমের অধ্যক্ষ পুনাপ্পন মহারাজের অনুরোধে সেখানে গণিত ও পদার্থবিজ্ঞান বিষয়ে  শিক্ষকতা করেন কিছুদিন। তবে পাথুরিয়াঘাটা আশ্রমে বিষ্ণুপ্রসাদের আগমন প্রকৃত পক্ষে এক সংযোগ ছিল। স্বামী লোকেশ্বরানন্দ ও স্বামী অসক্তানন্দ একে অপরকে ভালো ভাবে চিনেছিলেন। স্বামী লোকেশ্বরানন্দ বিষ্ণুপ্রসাদের কলেজে পড়ার সময় থেকেই তাঁর ভিতরের শক্তিকে ভালোবাসার সাথে যেমন প্রশ্রয় দিতেন তেমনই প্রয়োজনে মৃদু শাসনে নিয়ন্ত্রণ করতেন। ফলে স্বামী অসক্তানন্দ স্বামী লোকেশ্বরানন্দের আজীবন ছায়াসঙ্গী হয়ে রইলেন। স্বামী লোকেশ্বরানন্দের চিন্তাধারা বাস্তবায়নে ও কর্মকাণ্ডের রূপায়ণে তাঁর সহযোগী ছিলেন। তাঁদের সম্মিলিত প্রচেষ্টায় কলকাতার দক্ষিণ শহরতলির "উখিলা-পাইকপাড়া" গ্রাম রূপান্তরিত হয় নরেন্দ্রপুরে। স্বামী লোকেশ্বরানন্দ পাথুরিয়াঘাটার স্টুডেন্টস হোমের সকলকে নিয়ে চলে আসেন নরেন্দ্রপুর। দুবৎসরের মধ্যে গড় ওঠে ব্রহ্মানন্দ ভবন। ১৯৫৮ খ্রিস্টাব্দে এই ভবনেই মহারাজ ব্রহ্মচারী অমলচৈতন্যকে প্রধান শিক্ষক করে স্থাপিত হল অন্যতম বিখ্যাত শিক্ষা প্রতিষ্ঠান নরেন্দ্রপুর রামকৃষ্ণ মিশন। ১৯৫৮ খ্রিস্টাব্দ হতে ১৯৬৩ খ্রিস্টাব্দ পর্যন্ত নরেন্দ্রপুর বিদ্যালয়ের প্রধান শিক্ষক। ১৯৬৩ খ্রিস্টাব্দ হতে ১৯৬৬ খ্রিস্টাব্দ পর্যন্ত ছিলেন আশ্রমের কোষাধ্যক্ষ। পরবর্তী দশ বৎসর সময়ে তিনি আমেরিকার বিভিন্ন শহরে বেদান্ত প্রচার করেন। ১৯৭৬ খ্রিস্টাব্দ হতে আমৃত্যু নরেন্দ্রপুর রামকৃষ্ণ মিশনের সম্পাদকের দায়িত্ব পালন করেন।

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:সিলেট জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি সমাজসেবক
বিষয়শ্রেণী:রামকৃষ্ণ মিশন
বিষয়শ্রেণী:রামকৃষ্ণ মিশনের সন্ন্যাসী
জাতীয় সড়ক ৩২৭ (ভারত)

**জাতীয় সড়ক ৩২৭** হল ভারতের একটি জাতীয় মহাসড়ক। সড়কটি সংক্ষেপে "এনএইচ ৩২৭" নামে পরিচিত। এটি জাতীয় সড়ক ২৭-এর একটি পার্শ্ব শাখা সড়ক। এনএইচ ৩২৭ পশ্চিমবঙ্গের গালগালিয়া থেকে শুরু হয়ে বিহারের বনগাঁ পর্যন্ত বিস্তৃত।
## তথ্যসূত্র

## বহিঃসংযোগ
* ওপেনস্ট্রিটম্যাপে এনএইচ ৩২৭
* ওপেনস্ট্রিটম্যাপে অতিরিক্ত এনএইচ ৩২৭ 

বিষয়শ্রেণী:পশ্চিমবঙ্গের জাতীয় সড়ক
বিষয়শ্রেণী:ভারতের জাতীয় সড়ক
বিষয়শ্রেণী:বিহারের জাতীয় সড়ক
স্বামী শঙ্করানন্দ

**স্বামী শঙ্করানন্দ**, (১০ মার্চ  ১৮৮০ – ১৩ জানুয়ারি ১৯৬২) ছিলেন (জুন ১৯৫১ – জানুয়ারি ১৯৬২) এই সময়ের বেলুড় মঠ ও মিশনের সপ্তম অধ্যক্ষ। 

## জীবনী

স্বামী শঙ্করানন্দের জন্ম ১৮৮০ খ্রিস্টাব্দের ১০ ই মার্চ অবিভক্ত বাংলার অধুনা পশ্চিমবঙ্গের হুগলি জেলার বাজেপ্রতাপপুর গ্রামে শিবরাত্রিতে। তাঁর পৈতৃক নিবাস ছিল তৎকালীন ২৪ পরগনা জেলার বামুনমুরা গ্রামে। পূর্বাশ্রমের নাম ছিল অমৃতলাল সেনগুপ্ত, ডাকনাম ছিল অমূল্য। ছাত্রাবস্থায় স্বামী বিবেকানন্দর বক্তৃতা শুনে কলকাতায় ডাক্তারী পড়া ছেড়ে ১৯০২ খ্রিস্টাব্দে রামকৃষ্ণ সংঘে যোগ দেন। ১৯০৬ খ্রিস্টাব্দে স্বামী ব্রহ্মানন্দের কাছে দীক্ষা গ্রহণ করে স্বামী শঙ্করানন্দ হন। তিনি স্বামী ব্রহ্মানন্দ অতি প্রিয় ব্যক্তিগত সহায়ক ছিলেন। তাঁর সাথে শঙ্করনন্দজী দেশের সমস্ত মঠ ও মিশনে ভ্রমণ ও অবস্থানের বিরল সুযোগ পান। ১৯০৩ খ্রিস্টাব্দে তিনি স্বামী সারদানন্দের সাথে জাপান গমন করেন এবং   ছয় মাস অবস্থানের পর চীন হয়ে দেশে ফেরেন। 
১৯৪৭ খ্রিস্টাব্দে তিনি রামকৃষ্ণ মঠ ও মিশনের  অন্যতম সহ-অধ্যক্ষ নিযুক্ত হন এবং ১৯৫১ খ্রিস্টাব্দের ১৯ শে জুন অধ্যক্ষ নির্বাচিত হন। অধ্যক্ষ নির্বাচিত হওয়ায় পর মূলত তাঁর তিনটি কাজ রামকৃষ্ণ-বেদান্ত-আনন্দোলনে চিরস্মরণীয়। 
* বেলুড় মঠে শ্রীশ্রীমায়ের মন্দির সুচারুরূপে গড়ে তোলার সমস্ত ব্যবস্থা করেন। 
* স্বামী সারদানন্দজীর নির্দেশে তিনি জয়রামবাটীর মাতৃমন্দির নির্মাণকার্য স্বামী উমানন্দের সাহায্যে তদারকিতে ১৯২৩ খ্রিস্টাব্দে সম্পন্ন করান। 
* পরম্পরার দিক দিয়ে তিনি শ্রীরামকৃষ্ণ মঠ, বেলুড় ও শ্রীসারদা মঠ, দক্ষিণেশ্বরের মধ্যে যোগসূত্র স্থাপন করেন।

১৯৫৯ খ্রিস্টাব্দের ১লা জানুয়ারি শ্রীশ্রীমায়ের জন্মতিথির দিন শ্রীশ্রীমায়ের যোগশিষ্যা তথা স্বামী সারদানন্দের মানস কন্যা শ্রীসারদা মঠের অধ্যক্ষা সরলাদেবীকে সন্ন্যাসদীক্ষা প্রদান করেন। নাম হয় প্রব্রাজিকা ভারতীপ্রাণা। ১৯৫৯ খ্রিস্টাব্দে  সারদমঠের সমস্ত ভার সন্ন্যাসিনীদের এক ট্রাস্টের মধ্যে নিযুক্ত করে শ্রীসারদামঠের সমস্ত ভার তাঁদের হস্তে অর্পণ করেন। ১৯৬১ খ্রিস্টাব্দে শ্রীরামকৃষ্ণ-সারদা মিশন আইনানুগভাবে রেজিস্ট্রি করান তিনি।  

তিনি ছিলেন অত্যন্ত সহজ সরল, সময়নিষ্ঠ, আত্মনির্ভরশীল এবং কর্মদক্ষ।  নিজে কঠোর জীবনযাপন করতেন এবং সমস্ত বিষয়ে সজাগ দৃষ্টি রাখতেন। 

## জীবনাবসান

স্বামী শঙ্করানন্দের তেমন কোন শারীরিক সমস্যা ছিল না। বার্ধক্যের কারণেই ১৯৬২ খ্রিস্টাব্দের ১৩ ই  জানুয়ারি ৮২ বৎসর বয়সে প্রয়াত হন। 

## তথ্যসূত্র

বিষয়শ্রেণী:রামকৃষ্ণ মিশনের সন্ন্যাসী
বিষয়শ্রেণী:১৯৬২-এ মৃত্যু
বিষয়শ্রেণী:১৮৮০-এ জন্ম
বিষয়শ্রেণী:ভারতীয় হিন্দু সন্ন্যাসী
বদরপুর বিধানসভা কেন্দ্র

**বদরপুর** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (এগারো বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬২,৪৪১ জন যার মধ্যে পুরুষ ভোটার ৮২,৭৪৭ জন এবং নারী ভোটার ৭৯,৬৯২ জন। এছাড়াও দুইজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বদরপুর বিধানসভা কেন্দ্রে ২০২১ ভোটার লিঙ্গানুপাত ৯৬৩।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৩৯,০৬৩ জন যার মধ্যে পুরুষ ভোটার ৭২,৪৫৬ জন এবং নারী ভোটার ৬৬,৬০৭ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,২৯,৩৬৩ জন যার মধ্যে পুরুষ ভোটার ৬৭,৪৩৮ জন এবং নারী ভোটার ৬১,৯২৫ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

### ২০১১ ফলাফল

 

## তথ্যসূত্র

বিষয়শ্রেণী:করিমগঞ্জ জেলা
বিষয়শ্রেণী:আসামের বিধানসভা কেন্দ্র
হাইলাকান্দি বিধানসভা কেন্দ্র

**হাইলাকান্দি** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫২ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (সাত বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬২,৯৮৬ জন যার মধ্যে পুরুষ ভোটার ৮৩,৮৮৯ জন এবং নারী ভোটার ৭৯,০৯৭ জন। হাইলাকান্দি বিধানসভা কেন্দ্রে ২০২১ সালে ভোটার লিঙ্গানুপাত ৯৪৩।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৫,০৬৯ জন যার মধ্যে পুরুষ ভোটার ৭৬,৬৪১ জন এবং নারী ভোটার ৬৮,৪২৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩১,৭৮৬ জন যার মধ্যে পুরুষ ভোটার ৬৯,৭০৬ জন এবং নারী ভোটার ৬২,০৮০ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

## তথ্যসূত্র

বিষয়শ্রেণী:হাইলাকান্দি জেলা
বিষয়শ্রেণী:আসামের বিধানসভা কেন্দ্র
২০২১ ভাল্লেত্তা কাপ

**২০২১ ভাল্লেত্তা কাপ** ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২১ সালের অক্টোবর মাসে মাল্টায় অনুষ্ঠিত হয়। ম্যাচগুলো মার্সার মার্সা স্পোর্টস ক্লাব মাঠে অনুষ্ঠিত হয়। টুর্নামেন্টটিতে স্বাগতিক মাল্টার সঙ্গে অংশগ্রহণ করে জিব্রাল্টার, বুলগেরিয়া ও সুইজারল্যান্ড। টুর্নামেন্টটির পরে মাল্টা ও জিব্রাল্টার নিজেদের মধ্যে দুই ম্যাচের একটি দ্বিপাক্ষিক সিরিজ খেলে।

ভাল্লেত্তা কাপের ফাইনালে সুইজারল্যান্ডকে হারিয়ে বিজয়ী হয় মাল্টা। টুর্নামেন্টের পরে খেলা দ্বিপাক্ষিক সিরিজের একটি ম্যাচ বৃষ্টিতে পরিত্যক্ত ও অপর ম্যাচ ডাকওয়ার্থ-লুইস-স্টার্ন পদ্ধতিতে টাই হওয়ায় সিরিজটি ০-০ ব্যবধানে ড্র হয়।

## দলীয় সদস্য

## ভাল্লেত্তা কাপ

### রাউন্ড-রবিন
#### পয়েন্ট তালিকা

 ফাইনালে উত্তীর্ণ
 ৩য় স্থান নির্ধারণীতে উত্তীর্ণ

#### সূচি

----

----

----

----

----

### ৩য় স্থান নির্ধারণী

### ফাইনাল

## দ্বিপাক্ষিক সিরিজ

### টি২০আই সিরিজ
#### ১ম টি২০আই

#### ২য় টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে ভাল্লেত্তা কাপের প্রধান পাতা 
* ইএসপিএনক্রিকইনফোতে দ্বিপাক্ষিক সিরিজের প্রধান পাতা 

বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিটটরেন্ট

**বিটটরেন্ট** হল পিয়ার-টু-পিয়ার ফাইল আদান প্রদান (পি২পি) এর জন্য একটি যোগাযোগ প্রোটোকল, যা ব্যবহারকারীদের বিকেন্দ্রীভূত পদ্ধতিতে ইন্টারনেটে উপাত্ত এবং কম্পিউটার ফাইল বিতরণ করতে সক্ষম করে।

ফাইল প্রেরণ বা গ্রহণ করার জন্য, একজন ব্যক্তি তাদের ইন্টারনেট-সংযুক্ত কম্পিউটারে একটি বিটটরেন্ট ক্লায়েন্ট ব্যবহার করে। বিটটরেন্ট ক্লায়েন্ট হল একটি কম্পিউটার প্রোগ্রাম যা বিটটরেন্ট প্রোটোকল প্রয়োগ করে। বিটটরেন্ট ক্লায়েন্ট বিভিন্ন কম্পিউটিং ভিত্তিমঞ্চ এবং অপারেটিং সিস্টেমের জন্য উপলব্ধ। বিটটরেন্ট ট্র্যাকারগুলি আদান-প্রদানের জন্য উপলব্ধ ফাইলের একটি তালিকা প্রদান করে এবং ক্লায়েন্টকে "সিড" নামে পরিচিত পিয়ার ব্যবহারকারীদের খুঁজে বের করার অনুমতি দেয়, যারা ফাইলগুলি স্থানান্তর করতে পারে।

## ইতিহাস

বাফালো বিশ্ববিদ্যালয়ের প্রাক্তন শিক্ষার্থী প্রোগ্রামার ব্রাম কোহেন, ২০০১ সালের এপ্রিলে একটি প্রোটোকল ডিজাইন করেছিলেন এবং ২০০১ সালের ২ জুলাই প্রথম উপলব্ধ সংস্করণ প্রকাশ করেছিলেন।

বিটটরেন্ট ক্লায়েন্টের প্রথম সংস্করণে কোন সার্চ ইঞ্জিন এবং পিয়ার এক্সচেঞ্জ ছিল না। ২০০৫ সাল অবধি, ফাইলগুলি আদান-প্রদান করার একমাত্র উপায় ছিল "টরেন্ট" নামে একটি ছোট টেক্সট ফাইল তৈরি করা, যেগুলি ব্যবহারকারীরা একটি টরেন্ট ইনডেক্স সাইটে আপলোড করে। প্রথম টরেন্ট ফাইল আপলোডকারী একটি *সিড* হিসাবে কাজ করে এবং ডাউনলোডকারীরা প্রাথমিকভাবে *পিয়ার* হিসাবে সংযুক্ত হয়। যারা ফাইলটি ডাউনলোড করতে ইচ্ছুক তারা টরেন্টটি ডাউনলোড করে, যা তাদের ক্লায়েন্ট একটি ট্র্যাকারের সাথে সংযোগ স্থাপনের জন্য ব্যবহার করবে যেখানে অনেক অন্যান্য সিড এবং পিয়ার আইপি ঠিকানার তালিকা থাকবে। একবার একজন পিয়ার সম্পূর্ণ ফাইলটির ডাউনলোড সম্পন্ন করলে, এটি তখন একটি সিড হিসাবে কাজ করতে পারে। এই ফাইলগুলিতে শেয়ার করা ফাইলগুলি এবং ট্র্যাকারগুলির মেটাডেটা রয়েছে যা অন্যান্য সিড এবং পিয়াদের ট্র্যাক রাখে।

২০০৬ সালে, ক্লায়েন্টগুলিকে সংযুক্ত নোডগুলিতে পাওয়া ডেটার উপর ভিত্তি করে পিয়ার যোগ করার জন্য পিয়ার এক্সচেঞ্জ কার্যকারিতা যুক্ত করা হয়েছিল।

## তথ্যসূত্র

## বহিঃসংযোগ

* 
* সবিস্তার বিবরণী
* 
* প্রধান নির্বাহী অশ্বিন নাভিনের সাক্ষাৎকার

বিষয়শ্রেণী:বিটটরেন্ট
বিষয়শ্রেণী:অ্যাপ্লিকেশন লেয়ার প্রোটোকল
বিষয়শ্রেণী:ওয়েব ২.০
বিষয়শ্রেণী:ফাইল আদান প্রদান
হায়দার কিয়ানি

**হায়দার কিয়ানি** ফিলিপাইন জাতীয় ক্রিকেট দলের একজন খেলোয়াড়। তাকে ২০১৮-১৯ আইসিসি টি২০ বিশ্বকাপ পূর্ব এশিয়া-প্রশান্ত মহাসাগরীয় অঞ্চল বাছাইপর্ব এর আঞ্চলিক ফাইনাল দলে অন্তর্ভুক্ত করা হয়। ২২ মার্চ ২০১৯-এ, তিনি পাপুয়ানিউগিনির বিপক্ষে নিজের টুয়েন্টি২০ আন্তর্জাতিক অভিষেক করেন।

## তথ্যসূত্র

## বহিঃসংযোগ
## বহিঃসংযোগ
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:ফিলিপাইন টুয়েন্টি২০ আন্তর্জাতিক ক্রিকেটার
বিষয়শ্রেণী:ফিলিপিনো ক্রিকেটার
রিভ ফ্রসলার

**রিভ পিটার ফ্রসলার** (; জন্ম: ১১ জানুয়ারি ১৯৯৮; **রিভ ফ্রসলার** নামে সুপরিচিত) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল লীগের শীর্ষ স্তর দক্ষিণ আফ্রিকান প্রিমিয়ার বিভাগের ক্লাব কাইজার শেফস এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০১৫ সালে, ফ্রসলার দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৮ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।

## প্রারম্ভিক জীবন
রিভ পিটার ফ্রসলার ১৯৯৮ সালের ১১ই জানুয়ারি তারিখে দক্ষিণ আফ্রিকার পোর্ট এলিজাবেথে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ফ্রসলার জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকান ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:পোর্ট এলিজাবেথের ক্রীড়াবিদ
বিষয়শ্রেণী:দক্ষিণ আফ্রিকান প্রিমিয়ারশিপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
আলগাপুর বিধানসভা কেন্দ্র

**আলগাপুর** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৭৮ সাল থেকে কার্যকর এবং সর্বাধিকবার বিজিত দলদুটি হলো ভারতীয় জাতীয় কংগ্রেস ও অসম গণ পরিষদ (উভয় চার বার)।

সীমানা পুনর্নির্ধারণ কমিশনের আদেশ অনুসারে, আলগাপুর বিধানসভা কেন্দ্রটি হাইলাকান্দি জেলার হাইলাকান্দি থানায় ১ নং সারকেল এবং কাছাড় জেলার শিলচর থানায় ২৩ ও ২৪ নং সারকেল নিয়ে গঠিত।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৩,০৪৯ জন যার মধ্যে পুরুষ ভোটার ৮৫,৯০৫ জন এবং নারী ভোটার ৭৭,১৪০ জন। এছাড়াও চারজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। আলগাপুর বিধানসভা কেন্দ্রে ২০২১ ভোটার লিঙ্গানুপাত ৮৯৮।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৩,৭১৪ জন যার মধ্যে পুরুষ ভোটার ৭৭,৮০৬ জন এবং নারী ভোটার ৬৫,৯০৮ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৩১,৬২৪ জন যার মধ্যে পুরুষ ভোটার ৭১,০১৮ জন এবং নারী ভোটার ৬০,৬০৬ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

### ২০১৩ ফলাফল

## তথ্যসূত্র

বিষয়শ্রেণী:হাইলাকান্দি জেলা
বিষয়শ্রেণী:কাছাড় জেলা
বিষয়শ্রেণী:আসামের বিধানসভা কেন্দ্র
ফিলিপাইন টুয়েন্টি২০ আন্তর্জাতিক ক্রিকেটারদের তালিকা

এটি **ফিলিপিনো টুয়েন্টি২০ আন্তর্জাতিক ক্রিকেটারদের তালিকা**।
২০১৮ সালের এপ্রিল মাসে, আইসিসি তার সকল সদস্যদের পূর্ণ টি-টোয়েন্টি আন্তর্জাতিক (টি২০আই) মর্যাদা দেওয়ার সিদ্ধান্ত নেয়। ফলে, ১ জানুয়ারি ২০১৯ এর পর ফিলিপাইন এবং আইসিসির অন্যান্য সদস্যদের মধ্যে খেলা সমস্ত টি-টোয়েন্টি ম্যাচের আন্তর্জাতিক মর্যাদা থাকবে।

এই তালিকায় ফিলিপাইন ক্রিকেট দলের সকল সদস্য রয়েছে যারা অন্তত একটি টি-টোয়েন্টি ম্যাচ খেলেছে। যেদিন একজন খেলোয়াড় তার প্রথম টি২০আই ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টি২০আই ম্যাচে তার প্রথম ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।

## খেলোয়াড়দের তালিকা
:*২৪ মার্চ ২০১৯ অনুযায়ী পরিসংখ্যান সঠিক।*

## তথ্যসূত্র

বিষয়শ্রেণী:টুয়েন্টি২০ আন্তর্জাতিক ক্রিকেটারদের তালিকা
বিষয়শ্রেণী:ফিলিপাইন টুয়েন্টি২০ আন্তর্জাতিক ক্রিকেটার
লুসি কোচারিয়ান

**লুসি কোচারিয়ান** (জন্ম ১৯৮৪) একজন আর্মেনিয়ান সাংবাদিক এবং ব্লগার যিনি তার দেশে নারীর প্রতি সহিংসতার বিরুদ্ধে অবস্থান নেওয়ার জন্য পরিচিত। তিনি প্রথম আর্মেনিয়ান হিসেবে ২০২০ সালের মার্চ মাসে মার্কিন পররাষ্ট্রমন্ত্রীর থেকে আন্তর্জাতিক সাহসী নারী পুরস্কার লাভ করেন।

## জীবন

লুসি কোচারিয়ান ১৯৮৪ সালে জন্মগ্রহণ করেন। তিনি একজন সাংবাদিক, রেডিও হোস্ট এবং একজন ব্লগার হিসাবে কাজ করেন। তিনি আর্মেনিয়ান পাবলিক রেডিওতে দুটি অনুষ্ঠান উপস্থাপন করেন যেখানে তিনি স্বাস্থ্য, নারী ও শিশুদের সমস্যা তুলে ধরেন।

২০১৮ সালের আগস্ট মাসে তিনি শিশুদের মানসিক স্বাস্থ্য সমস্যা এবং লিঙ্গ-ভিত্তিক সহিংসতা নিয়ে কথা বলতে শুরু করেন, ২০১৯ সালের জুলাই মাসে ফেসবুকে "ভয়েস অফ ভায়োলেন্স" প্রচার অভিযান শুরু করেন। ইভা নামে একটি চেক মেয়ের ঘটনা সম্পর্কে একটি প্রতিবেদনের মাধ্যমে এই উত্থানটি উত্সাহিত হয়েছিল, যিনি পরে সামান্য সাহায্য বা সহায়তায় আর্মেনিয়ায় যৌন সহিংসতার মুখোমুখি হয়। কোচারিয়ান একটি হ্যাশট্যাগ তৈরি করেছিলেন এবং এটি দেখে অবাক হয়েছিলেন যে আরও অনেকে ইভার সাথে অনুরূপ অভিজ্ঞতা ভাগ করেছেন। লিঙ্গ ভিত্তিক সহিংসতা আর্মেনিয়ার একটি পরম্পরাগত ঐতিহ্যবাহীর অংশ এবং তিনি তার অবস্থানের জন্য অনেক সমালোচনার সম্মুখীন হয়েছিলেন।

মার্কিন পররাষ্ট্রমন্ত্রী ২০২০ সালের মার্চ মাসে তাকে আন্তর্জাতিক সাহসী নারী হিসেবে নির্বাচিত করেছিলেন। ফার্স্ট লেডি মেলানিয়া ট্রাম্প এবং পররাষ্ট্রমন্ত্রী মাইক পম্পে ২০২০ সালের মার্চ মাসে ওয়াশিংটন, ডি.সি.তে এই পুরস্কার প্রদান করেন। অনুষ্ঠানে আর্মেনিয়ার প্রধানমন্ত্রীর পত্নী আনা হাকোবিয়ান উপস্থিত ছিলেন। অনুষ্ঠানের পর বিচারক রেনাটা ডি টার্নারের ফুলটন কাউন্টি জুভেনাইল কোর্টে লুসি কোচারিয়ান কে নিয়ে একটি সফর করেন।

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আর্মেনিয়ান সাংবাদিক
বিষয়শ্রেণী:সাহসিকতা পুরস্কার
বিষয়শ্রেণী:১৯৮৪-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
ছেন আনছি

**ছেন আনছি** (, ; জন্ম: ৪ জুন ১৯৯৩) হলেন একজন চীনা পেশাদার ফুটবল খেলোয়াড়। তিনি বর্তমানে চীনের পেশাদার ফুটবল লিগের শীর্ষ স্তর চীনা লিগ ওয়ানের ক্লাব খুনশানের হয়ে গোলরক্ষক হিসেবে খেলেন।

২০১২–১৩ মৌসুমে, চীনা ফুটবল ক্লাব শেন-ইয়াং তুংচিনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; শেন-ইয়াং তুংচিনের হয়ে দুই মৌসুমে ৯ ম্যাচে অংশগ্রহণ করার পর ২০১৫–১৬ মৌসুমে তিনি ছুংছিং লিয়াংচিয়াংয়ে যোগদান করেছেন। ছুংছিং লিয়াংচিয়াংয়ে চার মৌসুম অতিবাহিত করার পর খুনশানে যোগদান করেছেন।

## প্রারম্ভিক জীবন
ছেন আনছি ১৯৯৩ সালের ৪ঠা জুন তারিখে চীনের লিয়াওনিংয়ের ফেংছেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিয়াওনিংয়ের ফুটবলার
বিষয়শ্রেণী:চীনা ফুটবলার
বিষয়শ্রেণী:শেন-ইয়াং তুংচিন ফুটবল ক্লাবের খেলোয়াড়
বিষয়শ্রেণী:ছুংছিং লিয়াংচিয়াং অ্যাথলেটিক ফুটবল ক্লাবের খেলোয়াড়
বিষয়শ্রেণী:খুনশান ফুটবল ক্লাবের খেলোয়াড়
বিষয়শ্রেণী:চীন লিগ ওয়ানের খেলোয়াড়
বিষয়শ্রেণী:চীন লিগ টু-এর খেলোয়াড়
বিষয়শ্রেণী:চীনা সুপার লিগের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:২১শ শতাব্দীর চীনা পুরুষ ক্রীড়াবিদ
আলোক দূষণ

[থাম্ব|400x400পিক্সেল| রাতে [প্যারিস|প্যারিসের স্যাটেলাইট দৃশ্য]]

**আলোক দূষণ** হলো অবাঞ্ছিত, অনুপযুক্ত বা অতিরিক্ত কৃত্রিম আলোর উপস্থিতি ।  বর্ণনামূলক অর্থে আলোক দূষণ বলতে দিনে বা রাতে যে কোনো সময়ে পরিবেশে অত্যধিক মাত্রার দৃশ্যমাণ আলোর উপস্থিতিকে বোঝায়। সাম্প্রতিক সময়ে আমাদের সমাজের সব স্তরেই আলোক দূষণ একটি নব্য সমস্যা হিসেবে উপনীত হয়েছে। একটি ভোক্তা পণ্যের উপর একটি অবাঞ্ছিত জ্বলজ্বলে আলো থেকে,কোনে সম্প্রদায়ের স্তরে; যেমন একটি নতুন নগর উন্নয়ন প্রকল্প থেকে আসা অতিরিক্ত আলো আলোক দূষণ ত্বরান্বিত করে। আলোক দূষণকে একটি ঘটনা হিসেবেও উল্লেখ করা যায় যা শুধুমাত্র দূষণের একটি নির্দিষ্ট উৎসকেই নয়, বরং দূষণের উৎসগুলিকে ছেদ করার বৃহত্তর প্রভাবককেও নির্দেশ করে। 

যদিও এই ধরনের দূষণ সারাদিন ধরে থাকতে পারে, কিন্তু রাতের অন্ধকারে এর প্রভাব বৃদ্ধি পায়। অনুমান করা হয় যে বিশ্বের ৮৩ শতাংশ মানুষ আলোক দূষিত আকাশের নিচে বাস করে এবং বিশ্বের ২৩ শতাংশ ভূখণ্ড স্কাইগ্লো দ্বারা প্রভাবিত হয়।   কৃত্রিম আলোকসজ্জা দ্বারা প্রভাবিত এলাকায় আলোক দূষণ বাড়তে থাকে।  নগরায়নের একটি প্রধান পার্শ্বপ্রতিক্রিয়া হিসাবে, স্বাস্থ্য দূষণ, বাস্তুতন্ত্র ব্যাহত এবং নান্দনিক পরিবেশ নষ্ট করার জন্য আলোক দূষণকে দায়ী করা হয়।

## তথ্যসূত্র

বিষয়শ্রেণী:দৃশ্যমানতা
বিষয়শ্রেণী:পর্যবেক্ষণমূলক জ্যোতির্বিজ্ঞান
বিষয়শ্রেণী:আলোকসজ্জা
বিষয়শ্রেণী:আলোর উৎস
বিষয়শ্রেণী:দূষণ
বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা
শিলচর বিধানসভা কেন্দ্র

**শিলচর** বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৫১ সাল থেকে কার্যকর এবং সর্বাধিকবার বিজিত দলদুটি হলো ভারতীয় জাতীয় কংগ্রেস ও ভারতীয় জনতা পার্টি (উভয় ছয় বার)।

## ভোটার পরিসংখ্যান
২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ২,৩৪,১৯৫ জন যার মধ্যে পুরুষ ভোটার ১,১৫,১০৫ জন এবং নারী ভোটার ১,১৯,০৮২ জন। এছাড়াও আটজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। শিলচর বিধানসভা কেন্দ্রে ২০২১ ভোটার লিঙ্গানুপাত ১০৩৪।

২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ২,০৮,৮৬৬ জন যার মধ্যে পুরুষ ভোটার ১,০৫,৭৯৩ জন এবং নারী ভোটার ১,০৩,০৭৩ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৯৫,৫২৭ জন যার মধ্যে পুরুষ ভোটার ১,০১,৭৫৭ জন এবং নারী ভোটার ৯৩,৭৭০ জন।

## বিধানসভার সদস্য

## নির্বাচনী ফলাফল
### ২০২১ ফলাফল

### ২০১৬ ফলাফল

### ২০১৪ ফলাফল

### ২০১১ ফলাফল

 

## তথ্যসূত্র

বিষয়শ্রেণী:কাছাড় জেলা
বিষয়শ্রেণী:আসামের বিধানসভা কেন্দ্র
আবি ও রাবি

***আবি ও রাবি*** () হল ১৯৩০ সালে নির্মিত ইরানি নির্বাক হাস্যরসাত্মক চলচ্চিত্র এবং অভানেস ওহানিয়ান পরিচালিত এই চলচ্চিত্রটি ইরানের ইতিহাসের প্রথম নির্বাক চলচ্চিত্র। এই চলচ্চিত্রটিতে অভিনয় করেছেন অভানেস ওহানিয়ান, মোহাম্মাদ খান জারাবি, গোলামালি খান সোহরাবি ফারদ, মোহাম্মাদ আলি গোটবি এবং আলি আরজমান্দ।

থাম্ব|বাম|আবি ও রাবি চলচ্চিত্রে গোলাম আলি সোহরাবি এবং মোহাম্মাদ জারাবি
এই চলচ্চিত্র বিভিন্ন পরিস্থিতিতে আবি (একজন লম্বা মানুষ) এবং রাবি (একজন খাটো মানুষ) দুজনের হাস্যরসাত্মক অভিযানের গল্প তুলে ধরেছে। আবি প্লাস্টিকের পাইপ দিয়ে অনেক পানি পান করে কিন্তু রাবির পেট ফুলে ঢোল হয়ে যায়। আবি ঘুমানোর সময় গরমের কারণে নিজের মাথা বালিশের ভেতরে রাখে। বালিশ ছিঁড়ে যায় এবং বালিশের সাদা পালকগুলো ঘরের সর্বত্র উড়ে বেড়াতে থাকে। সেই মুহূর্তে রাবি কক্ষে প্রবেশ করে এটা দেখার পর তুষারপাত হচ্ছে ভেবে নিজের ছাতাটা খুলে নিজের মাথার উপর তুলে ধরে। রাবিকে বেলন দিয়ে পিষে ফেলা হয় যার ফলে সে লম্বা হয়ে যায়। আবি তার মাথায় হাতুড়ি দিয়ে আঘাত করে যার ফলে সে আবার খাটো ও মোটা হয়ে যায়। আবি ও রাবি একটি ট্যাক্সি ভাড়া করে শাহাবদোলাজিমের উদ্দেশ্যে যাত্রা শুরু করে। গন্তব্যস্থলে পৌঁছানোর পর দেখা যায় লোকজন দুপুরের খাবার খাচ্ছে এবং বাচ্চারা পুলে খেলছে। একজন পুলে পড়ে যায় এবং আরেকজনের নাক দিয়ে রক্ত পড়তে শুরু করে। আহতকে চিকিৎসা সেবা দিতে ডাক্তার আসে। তারপর আবি ও রাবি রেস্টুরেন্টে মুরগির মাংস অর্ডার করে। ওয়েটার খাবার নিয়ে আসার পর কাঁটাচামচ দিয়ে খাওয়ার সময় মুরগিটি উড়ে চলে যায়।

## তথ্যসূত্র

## বহিঃসংযোগ
* 

বিষয়শ্রেণী:১৯৩০-এর চলচ্চিত্র
বিষয়শ্রেণী:ইরানি নির্বাক চলচ্চিত্র
বিষয়শ্রেণী:ইরানি হাস্যরসাত্মক চলচ্চিত্র
বিষয়শ্রেণী:১৯৩০-এর হাস্যরসাত্মক চলচ্চিত্র
বিষয়শ্রেণী:ইরানি সাদাকালো চলচ্চিত্র
বিষয়শ্রেণী:ইরানি চলচ্চিত্র
কুরআনের চ্যালেঞ্জ

ইসলামী ধর্মতত্ত্বে, **কুরআনের চ্যালেঞ্জ** () হলো মানুষ এবং জিন উভয়ের মধ্যে অমুসলিমদের প্রতি কুরআনের প্রস্তাবিত একাধিক চ্যালেঞ্জ, যা তাদেরকে কুরআনের মধ্যে থাকা সূরাসমূহের মধ্যে কোনো একটি সূরার ন্যায় অনুরূপ সূরা তৈরি করতে বলে, যার উদ্দেশ্য কুরআনকে ভুল প্রমাণ করা। কুরআন যেহেতু আল্লাহর বাণী এবং আল্লাহর সমকক্ষ কেউই নেই, তাই ইসলামি বিশ্বাস অনুসারে, কেউই কুরআনের কোন সূরার মতো আরেকটি সূরা বানাতে পারবে না। কুরআনেই বর্ণিত রয়েছে যে, উক্ত চ্যালেঞ্জে জয়ী হওয়া কখনই সম্ভব নয়। এটা কুরআনের জীবন্ত মু‘জেযা হওয়ার অন্যতম দলিল। আজ পর্যন্ত কোনো ব্যক্তি এই চ্যালেঞ্জ পূরণ করতে পারেনি।

## চ্যালেঞ্জের প্রকার
এই চ্যালেঞ্জ পূরণ করতে হলে অমুসলিমদেরকে কুরআনের অনুরূপ একটি "বিবৃতি" বা আয়াত অথবা একটি বা দশটি অনুরূপ সূরা তৈরি করতে হবে। আরেকটি আয়াতে বলা হয়েছে, মানুষ বা জিন একসাথে কাজ করলেও এর মতো বই তৈরি করতে পারবে না।

### প্রথম চ্যালেঞ্জ: সম্পূর্ণ কোরআন
প্রথমে আল্লাহ তাআলা চ্যালেঞ্জ দিয়েছেন, যদি তোমরা তোমাদের এই দাবীতে সত্যবাদী হও যে, এই কুরআন মুহাম্মাদ (সাঃ)-এর রচিত, তাহলে তোমরা তাঁর মত কুরআন রচনা করে দেখাও; তাতে তোমরা যার ইচ্ছা সাহায্য নিতে পার। কিন্তু তোমরা এরূপ কক্ষনো করতে সক্ষম হবে না।

### দ্বিতীয় চ্যালেঞ্জ: দশটি সূরা
যারা এর সত্যতাকে এরপরও অস্বীকার করে যাচ্ছিল, তাদেরকে আল্লাহ তাআলা এই চ্যালেঞ্জ দিলেন যে, পূর্ণ কুরআন রচনা করে পেশ করতে না পারলে দশটি সূরাই রচনা করে পেশ কর।

### সর্বশেষ চ্যালেঞ্জ: একটি সূরা
মক্কার কাফির ও মুশরিকরা যখন দশটি সূরাও তৈরি করতে পারল না, তখন আল্লাহ চ্যালেঞ্জ দিলেন যে, একটি সূরাই রচনা করে পেশ কর।
## বিরোধী দৃষ্টিভঙ্গি
মধ্যযুগীয় পারসীয় বিজ্ঞানী আল রাযী এই বাজির বিষয়ে কুরআনের সমালোচনা করে করে বলেন,

এটি কুরআনের আয়াতের পরিপন্থী, যা দাবি করে যে এর কোনো অভ্যন্তরীণ বৈপরীত্য নেই:

## তথ্যসূত্র

## বহিঃ সংযোগ
* 
* 
* 

বিষয়শ্রেণী:কুরআন
বিষয়শ্রেণী:কুরআনের নীতিকথা
লার্স ভিল্কস

**লার্স এন্ডেল রগার ভিল্কস** (২০ জুন ১৯৪৬৩ অক্টোবর ২০২১) ছিলেন একজন সুইডিশ শিল্পী এবং সক্রিয় কর্মী, যিনি তার আঁকা মুহাম্মদের ব্যঙ্গচিত্র-কে ঘিরে বিতর্কের জন্য পরিচিত ছিলেন।

## মুহাম্মাদের ব্যঙ্গচিএ অঙ্কন
২০০৭ সালে, ভিল্কস একটি আন্তর্জাতিক বিতর্কের সৃষ্টি করেন যখন তিনি মুহাম্মাদকে তিনটি ব্যঙ্গচিএ অঙ্কনে একটি গোল চক্কর কুকুর হিসাবে চিত্রিত করেন, যা একই বছরের জুলাই মাসে তালেরুদ-এর (Tällerud) একটি শিল্প প্রদর্শনীতে দেখানোর জন্য মনোনীত করা হয়। উদ্বোধনের কিছুদিন আগে, আয়োজকরা গুরুতর নিরাপত্তা উদ্বেগের কথা উল্লেখ করে তাদের আমন্ত্রণ বাতিল করে দেয়, এবং ভিলকসের প্রচেষ্টা সত্ত্বেও অন্য কোন সুইডিশ আর্ট গ্যালারি তার অঙ্কন প্রদর্শনের প্রস্তাব দেয় না।

### গুপ্তহত্যার ষড়যন্ত্র
২০০৯ সালে ভিল্কস-কে হত্যার ব্যর্থ ষড়যন্ত্র করা হয়। তিন মার্কিন নাগরিক কলিন লারোজ, মোহাম্মদ হাসাস খালিদ এবং জেমি পাউলিন রামিরেজ এই ষড়যন্ত্রে অংশ নেন। ২০১০ সালের ৯ মার্চ, লারোজের ফেডারেল অভিযোগটি তার বিরুদ্ধে ভিল্কস-কে হত্যার জন্য মুসলমানদের নিয়োগের চেষ্টার অভিযোগে মুক্ত করেন।

### সহিংস আক্রমণ
২০১০ সালের ১১ ই মে, মুসলিম বিক্ষোভকারীরা ভিল্কস-কে লাঞ্ছিত করে যখন তিনি উপসালা বিশ্ববিদ্যালয়ে মুক্ত বক্তব্য সম্পর্কে বক্তৃতা দিচ্ছিলেন। এই আক্রমণ শুরু হয় যখন ইসলাম এবং সমকামিতা নিয়ে একটি চলচ্চিত্র (ভিডিওতে পুরুষদের ছবি দেখানো হয়েছে, যার মধ্যে দুটি সম্পূর্ণ কাপড় পরিহিত পুরুষের চুম্বনের একটি সংক্ষিপ্ত চিত্র রয়েছে, যা সমস্ত ইসলামিক চিত্রের সাথে জড়িত) দেখানো হয় এবং কিছু মুসলমান ছবিটি বন্ধ করার দাবি জানাতে শুরু করে, বলে যে এটি সমকামী পর্ন। আলোচিত ছবিটি ছিল ইরানি শিল্পী সোরেহ হেরার আল্লাহ হো গয়েবার। ভিলকসের চশমা ভেঙ্গে গেছিল কিন্তু তিনি কোন গুরুতর আহত হয়নি সেদিন, এবং নিরাপত্তা বাহিনী তাকে নিরাপদ স্থানে নিয়ে যায়, অন্যদিকে বিক্ষোভকারীদের মধ্যে কয়েকজনকে পুলিশ আটক করে। পূর্ববর্তী প্রাণনাশের হুমকি সত্ত্বেও, ভিল্কস-এর বিরুদ্ধে এটিই ছিল প্রথম সহিংসতা।

### আল-কায়েদার আক্রমণ তালিকা
২০১০ সালে আনোয়ার আল-আওলাকি ইন্সপায়ার ম্যাগাজিনে আল-কায়েদার একটি আক্রমণ তালিকা প্রকাশ করেন যার মধ্যে ভিল্কসও ছিল। ২০১৩ সালে, তালিকাটি সম্প্রসারিত করা হয় স্টেফেন "চারব" চারবনিরকে অন্তর্ভুক্ত করার জন্য, যাকে লার্স ভিল্কস কমিটি ২০১৪ সালে তাদের স্বাধীনতা পুরস্কার প্রদান করে। প্যারিসে শার্লি হেবদোতে সন্ত্রাসী হামলায় চারব যখন খুন হন, তখন আল-কায়েদা আরো চিএশিল্পীকে হত্যা করার আহ্বান জানায়। প্যারিসে শার্লি হেবদো হামলায় নিহত ফরাসি চিএশিল্পী স্টিফেন চারবনির একই আক্রমণের তালিকায় ছিলেন এবং ভিল্কস তার নিরাপত্তা জোরদার করেন। শার্লি হেবদো হামলার পর ভিল্কস বলেন যে নিরাপত্তা জনিত উদ্বেগের মধ্যে কম সংখ্যক সংগঠন তাকে বক্তৃতা দেওয়ার জন্য আমন্ত্রণ জানাচ্ছে।

## মৃত্যু
ভিল্কস ২০২১ সালের ৩ অক্টোবর সুইডেনের মারকারিডে একটি গাড়ি দুর্ঘটনায় মারা যান। তিনি তার বন্ধু সাংবাদিক স্টিনা লুন্ডবার্গ ডাব্রোস্কির সাথে দেখা করতে এবং রাতের খাবার খেতে স্টকসুন্ড গিয়েছিলেন। তিনি একটি অচিহ্নিত পুলিশ গাড়িতে করে বাড়ি যাচ্ছিলেন এবং সেই সময় তাদের গাড়িটি একটি বড় ট্রাকে ধাক্কা মেরে আগুন ধরে যায়। দক্ষিণ অঞ্চলের দেহরক্ষী দলের দুই পুলিশ কর্মকর্তাও মারা যান। ভিলকসের বয়স ছিল ৭৫ বছর।

## গ্রন্থপঞ্জি

* 
* 
* 
* 
* 

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ইসলামের সুয়েডীয় সমালোচক
বিষয়শ্রেণী:পূর্বে নিখোঁজ ব্যক্তি
কালানুক্রমিক ঘটনাক্রম

**কালানুক্রমিক ঘটনাক্রম** হল কালানুক্রমিকভাবে প্রদর্শিত ঘটনাসমূহের তালিকা। এটি সাধারণত একটি চিত্রলৈখিক নকশা যেটি তারিখগুলোর সাথে সমান্তরালভাবে আঁটানো একটি দীর্ঘ বার এবং এটি সাধারণত সমসাময়িক ঘটনাগুলো প্রদর্শন করে।

কালানুক্রমিক ঘটনাক্রম বিষয় ও তথ্য অনুসারে সময় উপস্থাপন করতে উপযুক্ত যেকোনো মাত্রা ব্যবহার করতে পারে; অনেকে একটি রৈখিক মাত্রা ব্যবহার করেন, যেখানে দূরত্বের একক হলো একটি নির্দিষ্ট সময়ের সমান। এই সময়েরসীমাটি কালানুক্রমিক ঘটনাক্রমের ঘটনাগুলোর উপর নির্ভরশীল। একটি বিবর্তনের কালানুক্রমিক ঘটনাক্রম লক্ষ লক্ষ বছরের হতে পারে, যেখানে ১১ সেপ্টেম্বরের হামলার দিনের জন্য একটি সময়রেখাতে কয়েক মিনিটের মধ্যে এবং মিলিসেকেন্ডের উপরে বিস্ফোরণ ঘটতে পারে। যদিও অনেক কালানুক্রমিক ঘটনাক্রম একটি রৈখিক সময়সীমা ব্যবহার করে, বিশেষ করে যেখানে খুব বড় বা ছোট সময়কালসমূহ প্রাসঙ্গিক - যেমন, লগারিদমিক সময়রেখাগুলোতে সময়ের একটি লগারিদমিক মাত্রা প্রয়োজন; কিছু "দ্রুত করো ও অপেক্ষা করো" শ্রেণির কালানুক্রমসমূহ জুম লেন্স রূপক দিয়ে চিত্রায়িত করা হয়।

## প্রকারভেদ
বিভিন্ন ধরনের কালানুক্রমিক ঘটনাক্রম রয়েছে।
* পাঠ্য কালানুক্রমিক ঘটনাক্রম, পাঠ্য হিসাবে আঁটানো।
* সাংখ্যিক কালানুক্রমিক ঘটনাক্রম, লেবেল হলো সংখ্যা, সাধারণত লাইন গ্রাফ।
* ক্রিয়ামূলক, ক্লিকযোগ্য, বিবর্ধনযোগ্য
* ভিডিওভিত্তিক কালানুক্রমিক ঘটনাক্রম

কালানুক্রমিক ঘটনাক্রম দৃশ্যমান করার অনেকগুলো পদ্ধতি রয়েছে। ঐতিহাসিকভাবে কালানুক্রমিক ঘটনাক্রমগুলি স্থির চিত্র ছিল এবং সাধারণত কাগজে আঁকা বা মুদ্রিত হতো। বর্তমানে কালানুক্রমিক ঘটনাক্রমগুলির দৃশ্যায়ন চিত্রলৈখিক নকশা ও শিল্পীর তথ্য কল্পনা করার ক্ষমতার উপর নির্ভর করে।

যে কালানুক্রমিক ঘটনাক্রমগুলি এখন আর পূর্বের স্থান ও কার্যকরী সীমাবদ্ধতা দ্বারা আবদ্ধ নয়, সেগুলো এখন সাধারণত কম্পিউটার সফটওয়্যার দ্বারা নির্মিত এবং ডিজিটাল ও ক্রিয়াশীল হয়। ক্রোনোজুম (ChronoZoom) হলো কম্পিউটার-নির্ভর একটি ক্রিয়াশীল কালানুক্রমিক ঘটনাক্রম সফটওয়্যারের একটি উদাহরণ।

## ব্যবহার

শিক্ষার্থী ও গবেষকদের ঐতিহাসিক ঘটনাবলী এবং একটি বিষয়ের প্রবণতা বা কালানুক্রম বুঝার জন্য প্রায়ই শিক্ষায় কালানুক্রমিক ঘটনাক্রম ব্যবহার করা হয়। একটি অক্ষের উপর একটি নির্দিষ্ট মাত্রায় সময় দেখানোর জন্য, একটি কালানুক্রমিক ঘটনাক্রম ঘটনা, সময়কাল (যেমন জীবনকাল বা যুদ্ধ) এবং একযোগে বিঘত ও ঘটনাসমূহের জুড়ে থাকার মধ্যে সময়ের ব্যবধান কল্পনা করতে পারে।

### ইতিহাস অধ্যয়ন

শিক্ষার ক্ষেত্রে প্রায়শই কালানুক্রমিক ঘটনাক্রম ব্যবহার করা হয়। কারণ এটি শিক্ষার্থী ও গবেষকদের একটি বিষয়ের ঐতিহাসিক ঘটনার ক্রম বা কালানুক্রম বুঝতে সাহায্য করে। একটি কালানুক্রমিক ঘটনাক্রম ঘটনা, সময়কাল (যেমন জীবনকাল বা যুদ্ধ) ও ঘটনাগুলোর মধ্যে জুড়ে থাকা সময় কল্পনা করতে ব্যবহার করা যেতে পারে।

### প্রকল্প ব্যবস্থাপনা
প্রকল্প ব্যবস্থাপনার জন্য আরেক ধরনের কালানুক্রমিক ঘটনাক্রম ব্যবহার করা হয়। কালানুক্রমিক ঘটনাক্রমগুলি দলের সদস্যদের জানতে সাহায্য করে যে কোন মাইলফলক অর্জন করতে হবে এবং কোন সময়সূচির অধীনে। এর একটি উদাহরণ হলো, একটি কম্পিউটার সিস্টেমের জীবনচক্রের বাস্তবায়ন পর্যায়ে একটি প্রকল্পের কালানুক্রমিক ঘটনাক্রম স্থাপন করা।

## আরও দেখুন
* কালনিরূপণবিদ্যা
* সময়রেখার তালিকা
* বহু-পৃথিবী ব্যাখ্যা
## তথ্যসূত্র

বিষয়শ্রেণী:তথ্যলেখচিত্র
বিষয়শ্রেণী:পরিসংখ্যানিক লেখচিত্র
বিষয়শ্রেণী:কালপঞ্জি
খুনশান ফুটবল ক্লাব

**খুনশান ফুটবল ক্লাব** (, ; সাধারণত **খুনশান এফসি** অথবা শুধুমাত্র **খুনশান** নামে পরিচিত) হচ্ছে খুনশান ভিত্তিক একটি চীনা পেশাদার ফুটবল ক্লাব। এই ক্লাবটি বর্তমানে চীনের দ্বিতীয় স্তরের ফুটবল লীগ চীন লীগ ওয়ানের প্রতিযোগিতা করে। এই ক্লাবটি ২০১৪ সালের ১২ই ডিসেম্বর তারিখে *চেনচিয়াং হুয়াসা ফুটবল ক্লাব* নামে প্রতিষ্ঠিত হয়েছে। ৩০,০০০ ধারণক্ষমতাবিশিষ্ট খুনশান স্টেডিয়ামে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন চীনা সাবেক ফুটবল খেলোয়াড় কাও ইয়াও। চীনা মধ্যমাঠের খেলোয়াড় ওয়াং চিয়াচিয়ে এই ক্লাবের অধিনায়কের দায়িত্ব পালন করছেন।

## তথ্যসূত্র

বিষয়শ্রেণী:খুনশান ফুটবল ক্লাব
বিষয়শ্রেণী:২০১৪-এ প্রতিষ্ঠিত ফুটবল ক্লাব
বিষয়শ্রেণী:২০১৪-এ চীনে প্রতিষ্ঠিত
বিষয়শ্রেণী:চীন লীগ ওয়ানের ক্লাব
বিষয়শ্রেণী:চীনের ফুটবল ক্লাব
শিব সহস্রনাম

**শিব সহস্রনাম** () হল দেবতার শিবের "হাজার নামের তালিকা"। হিন্দুধর্মে সহস্রনাম হল ভক্তিমূলক স্তোত্র যা দেবতার নাম তালিকাভুক্ত করে। নামগুলি গুণ, ক্রিয়াকলাপ ও চিত্রের প্রশংসিত হওয়ার সাথে সম্পর্কিত প্রধান পুরাণগুলির বিস্তৃত তালিকা সরবরাহ করে।

শিব সহস্রনামের কমপক্ষে আটটি সংস্করণ রয়েছে, যার মধ্যে মহাভারতের অনুশাসন পর্বকে এর প্রধান সংস্করণ হিসাবে বিবেচনা করা হয়। এছাড়াও লিঙ্গপুরাণ, শিবপুরাণ, বায়ুপুরাণ ও ব্রহ্মাণ্ডপুরাণেও এর সংস্করণ রয়েছে।

## আরও দেখুন
* রুদ্র
* শিব
* শ্রী রুদ্রম
* সহস্রনাম
* বিষ্ণু সহস্রনাম
* নীলকান্ত

## তথ্যসূত্র

## বহিঃসংযোগ

* Shiva Sahasranama

বিষয়শ্রেণী:শৈবধর্ম
বিষয়শ্রেণী:সহস্রনাম
মারিও মোরেত্তি

**মারিও মোরেত্তি** (জন্ম ১৬ জানুয়ারি ১৯৪৬) একজন ইতালীয় সন্ত্রাসী এবং দোষী সাব্যস্ত খুনি। ১৯৭০-এর দশকের শেষের দিকে রেড ব্রিগেডের একজন নেতৃস্থানীয় সদস্য, তিনি ইতালির বৃহত্তম রাজনৈতিক দল ডেমোক্রেজিয়া ক্রিস্টিয়ানার (খ্রীষ্টান গণতন্ত্র) সভাপতি আলডো মোরোর অন্যতম অপহরণকারী ছিলেন। ১৯৭৮ সালে মোরেত্তি মোরোকে হত্যার কথা স্বীকার করেন।

মোরেত্তি ইতালির মার্চে অঞ্চলের পোর্তো সান জিওরর্জিওতে একটি মধ্যবিত্ত পরিবারে জন্মগ্রহণ করেন। পরে মোরেত্তি নিজের জন্য একটি বামপন্থী এবং সর্বহারা পারিবারিক পরিবেশ তৈরি করার চেষ্টা করে নেন, কিন্তু আলডো মোরো হত্যার বিষয়ে ইতালীয় পার্লামেন্টের কমিশন কর্তৃক সংগৃহীত নথিপরে এই পুনর্গঠন অস্বীকার করে। ১৯৭৪ সালে, যখন কারসিও এবং আলবার্তো ফ্রান্সশিনিকে গ্রেপ্তার করা হয়, তখন তিনি ক্যাগোল এবং সেমেরিয়ার সাথে একত্রে সংগঠনের একমাত্র নেতৃস্থানীয় সদস্য হন, যারা অবশ্য পরের বছরে যথাক্রমে নিহত এবং গ্রেপ্তার হয়। কিছু সূত্র পরামর্শ দিয়েছে যে কুরসিও এবং ফ্রান্সশিনির আসন্ন গ্রেপ্তারের বিষয়ে একটি বেনামী ফোন কলের মাধ্যমে মোরেত্তিকে অবহিত করা সত্ত্বেও, তাদের সতর্ক করার জন্য কিছুই করেনি। মোরেত্তি বিআরকে আরো সামরিক মনোভাবের দিকে ঠেলে দেন, এবং সদস্যদের মধ্যে একটি পুঙ্খানুপুঙ্খ বিচ্ছেদ চালু করেন যাতে তাদের মধ্যে কাউকে গ্রেপ্তার করা হয়। ১৯৭৫ সালে তিনি রোমে চলে যান। ১৯৭৮ সালের বসন্তে তিনি ক্রিশ্চিয়ান ডেমোক্রেটিক নেতা আলডো মোরোকে অপহরণ ও হত্যার আয়োজন করেন। এই হত্যার পরিস্থিতি এখনও পরিষ্কার নয়। তবে জানা যায়, মোরোকে কারাগারে পাঠানোর ৫৫ দিনের মধ্যে মারিও মোরেত্তিই একমাত্র ব্যক্তি যিনি মোরোর সাথে কথা বলেছিলেন।

মোরেত্তি মোরোকে হত্যা করার কথা স্বীকার করেন যখন এটা পরিষ্কার হয়ে যায় যে বিআর রাজনীতিবিদকে (তেরো জন কারাবন্দী সন্ত্রাসীদের মুক্তি) মুক্ত করার যে দাবি করেছে তা ইতালীয় সরকার পূরণ করবে না। তার অপরাধের জন্য তাকে ছয়টি যাবজ্জীবন কারাদণ্ড দেওয়া হয়, কিন্তু ১৫ বছর কারাগারে থাকার পর ১৯৯৮ সালে তাকে প্যারোলে মুক্তি দেওয়া হয়। তার প্যারোলের ক্ষেত্রে, তাকে কারাগারের বাইরে কাজ করার অনুমতি দেওয়া হয়, তবে শর্ত হিসাবে তাকে রাতে এবং সপ্তাহান্তে কারাগারে ফিরে যেতে হবে।

১৯৯৯ সালে ফ্রান্সশিনি দাবি করেন যে, তিনি সন্দেহ করেছিলেন রেড ব্রিগেডের দুই শীর্ষস্থানীয় সদস্য মারিও মোরেত্তি এবং জিওভান্নি সেনজানি লাল ব্রিগেডে অনুপ্রবেশ কারী গুপ্তচর। এই দাবিটি ১৯৯৯ সালের মার্চ মাসে সন্ত্রাসবাদ সম্পর্কিত একটি ইতালীয় সংসদীয় কমিশনের সামনে করা হয়েছিল এবং ল'এক্সপ্রেসোতে (*L'Expresso)* প্রকাশিত হয়েছিল। তিনি কমিশনকে আরও বলেন, "জড়িত ব্যক্তিদের সম্পর্কে আমার জ্ঞান থেকে আমি নিশ্চিত যে একটি অত্যন্ত জটিল অপারেশন (অর্থাৎ মোরো অপারেশন বা হত্যাকাণ্ড) ছিল যা সরকারী অংশ নেওয়া হিসাবে চিহ্নিত ব্যক্তিদের দ্বারা সম্পন্ন করা যেত না।"

## তথ্যসূত্র

* 
* 
* 

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালীয় হত্যাকারী
বিষয়শ্রেণী:সংশোধনবাদ বিরোধী